TÖRVÉNYEINK 'tÖRTÉNETE a' VEGYES HÁZAKBELI KIRÁLYOK ALATT. 343 



liatáridű alatt jogaikat és privilégiumaikat királyi felség előtt előmutatni 

 tartozzanak, és ha ezt nem teljesítenék, az adomány érvényes legyen, 

 és a' jószág időközben bevett jövedelmeivel együtt adományosának Ítél- 

 tessék. Továbbá hogy, ha az ellenmondónak oklevelei más' kezei közt 

 volnának, azt fél évvel a' kitűzött határnap előtt a' királyi felségnek be- 

 jelenteni tartozzék, ki a' levél' birtokosát minden czélirányos törvényes 

 eszközökkel azoknak kiadására szoritandja. 



A' 16-ik ágazat az olly káptalant vagy conventet, melly bizonj'- 

 ságai' kiküldésében valakit kiszabott dijon felül terhel, az illető várme- 

 gye által királyi felségnek feladatni, és a' felség által példásan megbün- 

 tettetni rendeli. Végre 



A' 17-ik ágazat rendeli: hogy a' főpapok és helyetteseik ezután 

 intő- vagy idézőleveleikben mindenkor mind a' megintendő vagy idézendő 

 személyek' nevét, mind pedig azon tárgyat, mellyre nézve intés vagy 

 idézés történik, világosan jeleljék ki, és intést vagy idézést ne előbb, 

 hanem csak a' patvarkodás feletti eskünek (juranietitum de cahimnia) 

 folyamodó fél általi letétele után határozzanak. Továbbá hogy csekély 

 tárgy miatt, főleg egyházi törvényszéket nem illető ügyben, idézést ne 

 rendeljenek , hanem a' folyamodót ellenfelének felsőségéhez utasítsák. 

 Végre hogy mindenki, akár egyházi akár világi személy, csupán egyhá- 

 zi törvényszékhez tartozó ügyét először a' megyének püspöke elébe ter- 

 jeszsze, és csak azután, ha annak Ítéletével meg nem elégszik, vigye azt 

 annak érsekéhez, és így tovább feljebb. 



A' dccretum' zárszavában a' király ezen ágazatoknak örökre köte- 

 lező törvények gyanánti helybenhagyását röviden kijelenti. 



VIII. A' nádori hivatalt érdeklő 12 ágazatok, mellyek azon al- 

 kalommal hozattak, midőn Mátyás király Zápolya Imre grófot 1485-ik 

 évben az ország' rendéi' megegyezésével nádorrá választotta. 



A' bevezetésben előadatik: hogy a' jelen országgyűlés nádor-vá- 

 lasztás végett levén egyben gyűlve legelőbb is szükséges legyen kijelel- 

 ni, mik tartozzanak régi rendeletek szerint hivatalához, 's mik legye- 

 nek teendői? hogy ezek tudva levén olly egyén választathassék , ki ezen 

 hivatal' ügyes viseletéhez megkívántató tulajdonokkal díszeskedik. 



A' mi pedig az ágazatok' tartalmát illeti, szerintök következők a' 

 nádornak jogai és küteleztetései : 



M. T. T. ÉVK. vn. 2. 44 



